Obudovac
Obudovac je naseljeno mjesto u općini Šamac, Bosna i Hercegovina. Naselje Obudovac se nalazi na raskršću magistralnog puta Bijeljina-Banja Luka i regionalnog puta Orašje-Gradačac odnosno raskrsnici između četiri grada: Šamac 17,8 km, Brčko 21,1 km, Orašje 15 km i Gradačac 20,5 km. Prvi pisani tragovi o Obudovcu nalaze se u defteru iz 1548. godine, kada su osmanske vlasti izvršile popis Zvorničkog sandžaka, kome je Obudovac tada pripadao. Područje današnjeg Obudovca sa Orlovim Poljem zapisano je pod nazivom Ogludovac. Iz popisa bosanskih spahija iz 1711. godine, selo je popisano pod današnjim imenom. U naselju, uz lokalni put prema Brčkom, se nalazi pravoslavna crkva rođenja presvete Bogorodice. Proglašena je za nacionalni spomenik Bosne i Hercegovine.